Document ID: 32008R0402

32008R0402
L 120/3
SLUŽBENI LIST EUROPSKE UNIJE
06.05.2008.
UREDBA KOMISIJE (EZ) br. 402/2008
od 6. svibnja 2008.
o postupcima za uvoz raži iz Turske
(Kodificirana verzija)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 2008/97 od 9. listopada 1997. o utvrđivanju određenih pravila za primjenu posebnih režima za uvoz maslinovog ulja i određenih drugih poljoprivrednih proizvoda podrijetlom iz Turske (1), a posebno njezin članak 4.,
budući da:
(1)
Uredba Komisije (EEZ) br. 2622/71 od 9. prosinca 1971. o postupcima za uvoz raži iz Turske (2) nekoliko je puta znatno izmjenjivana (3). Radi jasnoće i racionalnosti, navedenu Uredbu treba kodificirati.
(2)
Uredbom (EZ) br. 2008/97 Vijeće je usvojilo provedbene propise za posebne aranžmane za uvoz raži iz Turske koji su utvrđeni u Dodatnom protokolu uz Sporazum o udruživanju između Europske zajednice i Turske.
(3)
Tim posebnim aranžmanima osigurava se, pod određenim uvjetima, smanjenje carine na uvoz raži iz Turske. S tim ciljem treba priložiti dokaz da je uistinu plaćen posebni izvozni porez koji plaća izvoznik.
(4)
Primjereno je, u skladu s člankom 5. Uredbe (EZ) br. 2008/97, utvrditi postupak za dokazivanje plaćanja posebnog izvoznog poreza.
(5)
Mjere predviđene ovom Uredbom u skladu su s mišljenjem Upravljačkog odbora za žitarice,
DONIJELA JE OVU UREDBU:
Članak 1.
Dokaz da je posebni izvozni porez iz članka 5. Uredbe (EZ) br. 2008/97 plaćen dostavlja se nadležnom tijelu države članice uvoznice predočavanjem potvrde o prometu robe A.TR. U tom slučaju, u odjeljak „Napomene” nadležno tijelo upisuje jedan od unosa iz Priloga I. ovoj Uredbi.
Članak 2.
Uredba (EEZ) br. 2622/71 stavlja se izvan snage.
Upućivanja na Uredbu stavljenu izvan snage tumače se kao upućivanja na ovu Uredbu i čitaju se u skladu s korelacijskom tablicom iz Priloga II.
Članak 3.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 6. svibnja 2008.

Labels: 2
3
17
18